cyanic-selkie/wikianc huggingface dataset:
Elisabeth Sønstevold
Hun startet med piano, men begynte med harpe som elleve-åring, etter anbefaling fra foreldrene, komponistparet Gunnar Sønstevold og Maj Sønstevold. Etter å ha lært hos den lokale Oscar Harlem (som var filharmoniens solist frem til Sønstevold overtok i 1967) og vært elev ved Nissens Pikeskole, reiste hun til Wien med hele familien (1960) for studier ved Akademie für Musik und darstellende Kunst. Etter diplomeksamen (1966) tok hun videre studier under Marisa Robles i London. Hennes solodebut var sammen med broren Knut, i Universitetets Aula i januar 1968. Senere ledet hun egne ensembler, samt uroppførte hun farens Konsert for harpe og obo med oboer Erik Niord Larsen (1979).
Sønstevold har også tilknytning som lærer ved Norges musikkhøgskole og Universitetet i Oslo. Videre var hun utnevnt til orkesterformann i filharmonien (1992–95). Etter pensjonering (2007) spiller hun frilans kammermusikk, samt har gått inn i styret for Lytterforeningen for klassisk musikk.
Helse- og omsorgsdepartementet
Helse- og omsorgsdepartementet (forkortet HOD) er et norsk departement som har ansvaret for helsepolitikk, folkehelse, alkohol- og narkotikapolitikk, helsetjenester og helselovgivning i Norge. Departementet har som mål å sørge for at befolkningen får gode og likeverdige helsetjenester uavhengig av bosted og økonomi, og bidra til å fremme god folkehelse.
Helse- og omsorgsdepartementet har syv avdelinger:
Etter å ha hatt midlertidige lokaler i Universitetsgata 2 siden juli 2011, flyttet departementet 15. juni 2012 inn i det nye byggetrinn 6, R6, i Regjeringskvartalet, med adresse Teatergata 9.
Lion’s Share
Lion's Share er et power metal-band fra Sverige.
Bandet ble etablert i 1987, og kom opprinnelig fra Sundsvall, nå basert i Stockholm.
Transkripsjonsfaktor
En transkripsjonsfaktor er et protein som binder til visse DNA sekvenser (i en promotor eller enhancer) og dermed styrer hvorvidt et gen blir transkribert. Sekvensene de gjenkjenner er korte, oftest 5-12 basepar lange. RNA polymerase er enzymet som transkriberer, altså lager en RNA kopi av en viss DNA sekvens. Transkripsjonsfaktorer vil fungere som bindeledd mellom RNA polymerasen og DNA, og vil sørge for at enzymet binder seg ved et spesielt sted og transkriberer genet der. I noen tilfeller kan en transkripsjonsfaktor hindre at RNA polymerase bindes, og vil dermed sørge for at genet ikke blir uttrykt.
LHL Bygg
LHL Bygg AS var et boligbyggelag som ble startet under navnet LHL Boligselskapet AS av Landsforeningen for hjerte- og lungesyke (LHL) 2. november 1967. Boligbyggelaget hadde hovedkontor i Oslo, men bygget boliger flere steder i Norge. De første boligene ble reist i Fyllingsdalen i Bergen.
Boligbyggelaget forvaltet 800 boliger i 37 frittstående borettslag.
Rimforsa
Rimforsa er et tettsted i Kinda kommune i Östergötlands län i Östergötland i Sverige. I 2010 hadde tettstedet innbyggere. Det ligger mellom Kisa og Linköping, ved innsjøene Åsunden og Järnlunden, og passeres av riksvei 34 og Stångådalsbanan. Rimforsa er kommunens nest største tettsted, etter Kisa. Persontogene på Stångådalsbanan stanser ved Rimforsa stasjon. Det finnes også bussforbindelser til Linköping og Kisa. Stedet kan nås vannveien via Kinda kanal.
Jimmy Murphy
James (Jimmy) Patrick Murphy (født 8. august 1910, død 14. november 1989) var en walisisk fotballspiller og senere fotballtrener.
Liv og virke
Han var lenge assisterende trener for Matt Busby i Manchester United. I denne perioden trente og utviklet han spillere som Duncan Edwards og Bobby Charlton. Etter München-ulykken i 1958 tok han for en kort tid over som hovedtrener på Old Trafford etter at Matt Busby kom seg etter skadene. Jimmy Murphy var ikke på flyet i ulykken fordi han var opptatt med å trene på den tiden.
Selv om han fikk tilbud om å trene, Juventus og Arsenal fortsatt han som assisterende trener for Manchester United under Busby helt til 1971. Han spilte for landslaget til Wales i 30-årene og trente laget de året de nådde kvartfinalene i VM i fotball 1958. Dette er det eneste året Wales har hevdet seg på et slikt internasjonalt nivå.
I sin karriere som spiller spilte han for klubber som West Bromwich Albion FC og Swindon Town FC.
I 2011 ble portrettert av skuespiller David Tennant TV-filmen United fra BBC Two som fokuserte på Busby Babes og München-ulykken.
Alto Piquiri
Alto Piquiri er en kommune i delstaten Paraná i sørregionen av Brasil.
Haley Bennett
Haley Loraine Keeling, kjent som Haley Bennett, (født 7. januar 1988 i Fort Myers i Florida i USA) er en amerikansk skuespiller.
Haley Bennett begynte skuespillerkarrieren med storfilmen Music and Lyrics med Hugh Grant og Drew Barrymore, hvor hun spilte en popstjerne. Hun har senere spilt i filmer som Marley & Me og The Haunting of Molly Hartley.
Ainia
Ainia (som betyr hurtighet) var ifølge gresk mytologi en amason som var en av Akilles' fiender, og en av de tolv amasonene som bisto Penthesilea under den trojanske krigen.
Povel Nicolay Paus
Povel («Pål») Nicolay Paus (født 23. juni 1939) er en norsk lege og dr.med. Han har forsket på diabetes, og har bl.a. vært forskningsdirektør ved Ullevål universitetssykehus.
Karriere
Han tjenestegjorde som løytnant i Hæren 1965–1966 og var stipendiat i biokjemi ved Universitetet i Oslo 1966–1971, prosektor ved Odontologisk institutt for mikrobiologi ved Universitetet i Oslo 1971–1973 og forskningstipendiat ved University of California, San Diego med stipend fra NAVF, NATO og National Institutes of Health 1973–1974. Tilbake i Norge var han assistentlege, konstituert reservelege og reservelege ved Rikshospitalet og Ullevål sykehus i perioden 1974–1986. Han var deretter reservelege og overlege ved Sentralsykehuset i Akershus fra 1986.
Han var sjeflege ved Sentralsykehuset i Akershus 1992–1995. Han var deretter klinikksjef ved medisinsk klinikk ved Ullevål universitetssykehus 1995–1999 og forskningsdirektør ved Ullevål universitetssykehus fra 2000.
Han var formann for Norsk indremedisinsk forening 1988–1991 og var president for Scandinavian Society for the Study of Diabetes 1991–1992. Han var formann for medisinsk fagråd i Norges diabetesforbund fra 1992 og medlem av landsstyret i Den norske lægeforening 1990–1991.
Bakgrunn
Han er sønn av tannlege Povel Nicolay Paus og barnebarn av industrilederen Augustin Paus. Han er gift med biokjemikeren, professor dr.philos. Elisabeth Kirsten Paus (f. Kielland), og har tre barn, herunder immunologen Didrik Paus.
Erling Skaug
Erling Sigvard Skaug (født 15. desember 1938 i Oslo, død 7. mars 2022 i Oslo) var professor emeritus i konservering og kunstteknologi ved Universitetet i Oslo og tidligere konservator ved Nasjonalgalleriet, Norsk Folkemuseum og Universitetets Oldsaksamling.
Biografi
Artium i 1957; verneplikt i Hans Majestet Kongens Gardes musikkorps 1957-59; grafisk linje ved Statens håndverks- og kunstindustriskole 1959-63; grunnfag i kunsthistorie Universitetet i Oslo. Internutdannelse som malerikonservator (teknisk konservator) ved Nasjonalgalleriet med offentlig godkjent eksamen 1968.
Konserveringsassistent ved Nasjonalgalleriet 1968-72, atelierleder ved Norsk Folkemuseum 1972-93, seniorkonservator ved Universitetets Oldsaksamling 1993-97, professor og leder for det nyopprettede konserveringsstudiet ved Universitetet i Oslo 1997-2004. Seniorstipendiat ved Universitetet i Oslo 2004-08. Visiting Professor ved Villa I Tatti (Harvard University Center for Italian Renaissance Studies) Firenze, 2009.
I 1968-69 var han leder for Centro Nordico del Restauro i Firenze, den tre-årige nordiske hjelpeaksjonen etter flomkatastrofen i november 1966. Han var formann for Nordisk Konservatorforbunds norske seksjon 1972-79 og regionalredaktør for Art & Archaeological Technical Abstracts 1976-95.
Utmerkelser
Skaug var æresmedlem av Nordisk Konservatorforbund, Fellow of the International Institute for Conservation, medlem av Det Norske Videnskaps-Akademi siden 1997, og mottok Republikken Italias solidaritetsorden i ridderklassen (Cavaliere) 2. juni 2006.
Itzhak Stern
Itzhak Stern eller Isaak Stern (født 25. januar 1901, død 1969) var en polsk regnskapsfører for den tyske industrimannen Oskar Schindler. Han arbeidet som regnskapsfører for Schindlers emaljevareselskap Deutsche Emaillewarenfabrik i Kraków og bidro i stor grad med å drive selskapet. Han er kjent for å ha skrevet listen over navn som senere er blitt kjent som Schindlers liste, og som inneholdt navnene til jøder som overlevde Holocaust fordi Oskar Schindler tok dem inn i fabrikken sin som arbeidere Stern var selv jødisk.
Han er portrettert i filmen Schindlers liste, hvor han spilles av Ben Kingsley.
Mari Kiviniemi
Mari Johanna Kiviniemi (født 27. september 1968 i Seinäjoki) er en finsk politiker for Centern. Hun var Finlands statsminister 2010–2011 og Centerns partileder 2010–2012. I 2014 ble Kiviniemi visegeneralsekretær i OECD.
Hun ble født i Seinäjoki, og vokste opp i bygden Alavalli i Jalasjärvi som datter av en kyllingbonde. På gymnaset hadde hun et utvekslingsopphold i Tyskland. Hun flyttet til Helsingfors i 1988 for å studere økonomi. Hun har mastergrad i samfunnsvitenskap fra Helsingfors universitet fra 1994. Foruten morsmålet finsk snakker hun svensk, tysk og engelsk. Mari Kiviniemi giftet seg i 1996 med forretningsmannen Juha Mikael Louhivuori, som hun har barn med.
Kiviniemi ble valgt inn i Finlands riksdag fra Södra Österbotten i 1995. I 2004 ble hun rådgiver for økonomisk politikk for statsminister Matti Vanhanen, og fungerte deretter som utenrikshandels- og utviklingsminister i Matti Vanhanens første regjering under Paula Lehtomäkis fødselspermisjon 2005–2006. Kiviniemi var medlem av Helsingfors bystyre 2005–2012 og kommunalminister i Matti Vanhanens andre regjering 2007–2010.
I 2010 ble hun valgt til ny partileder i Centern etter Vanhanen, og overtok som statsminister kort tid etter. Centern fikk ikke økt velgertilslutning ved riksdagsvalget i 2011, hvorpå Kiviniemi måtte overlate statsministerposten til Jyrki Katainen fra Samlingspartiet. Centern gikk i opposisjon, og Kiviniemi ble medlem av Riksdagens utenrikskomité. Hun søkte ikke gjenvalg som partileder i 2012, og trakk seg fra Riksdagen i 2014 for å tiltre som visegeneralsekretær i OECD.
Edit
Edit og Edith er kvinnenavn med opprinnelse i de gammelengelske ordene ead, «fremgang, rikdom, lykke», og gyð, «strid, kamp». Audgunn er det ekvivalente nordiske navnet.
Utbredelse
Eadgyth var et vanlig navn i England på 600-tallet og fra 900-tallet. Formen Edith tok over fra 1200-tallet og var et svært populært navn på begynnelsen av 1900-tallet.
Edith var et populært navn på norske jentebarn rundt 1920-tallet.
Kjente personer med navnet
Personene i listen er ordnet kronologisk etter fødselsår.
Nærumbanen
Lyngby-Nærum Jernbane (LNJ), også kalt Nærumbanen, er en enkeltsporet privat sidebane fra Jægersborg (S-togstasjon) til Nærum nord for København i Danmark. I rushtiden blir banen betjent med en takt på 10 minutter, ellers med 20 minutters takt.
Om banen
Banen eies av Lokalbanen og er ca. 8 km lang. Materiellet er dieseldrevet, og kjøres med materiell fra Regiosprinter. Langs banen er det 8 stasjoner og holdeplasser, hvorav to har kryssingsspor. Det ene er ved Fuglevad og det andre ved Ørholm. Nærum er den nordlige endestasjonen, som ligger rett inntil motorveien mot Helsingør, ca 4 km vest for Kystbanens stasjon i Skodsborg. Opprinnelig gikk banen litt lenger nordover til Vedbæk, men denne strekningen ble nedlagt i 1923. Et stadig populært utfluktsmål er Brede Værk, som en gang var en av Danmarks største klesfabrikk. Stasjonsbygningen i Brede har en særpreget arkitektur.
Linjekart
Kilometrering i kursiv refererer til Lyngby.
Beer’s Bridge
Beer's Bridge er en historisk fagverksbro (Pratt Pony) over elven Ausable i Keene Valley i Essex County i New York. Den ble bygget i 1900 av Pratt, Tomas & Caleb Company.
Den kom på listen til National Register of Historic Places i 1999 med refnr. 99001327.
Kapital (tidsskrift)
Kapital er et norsk blad med redaksjon i Oslo som skriver nyheter om næringsliv, børs, finans og økonomisk politikk. Det ble stiftet i 1971 av Trygve Hegnar, som fortsatt er bladets redaktør. Bladet kommer ut annenhver torsdag.
Bakgrunn
Kapital utkom første gang 5. mars 1971. Det førte til en total endring av norsk næringslivsjournalistikk, fra servil dekning til kritisk omtale. Bladet er blant annet kjent for sin liste over de 400 rikeste i Norge, etter mål av den berømte listen til det amerikanske tidsskriftet Forbes. Det er også kjent for portrettintervjuene som Niels Chr. Geelmuyden skriver. Kapital har også avslørt flere kritikkverdige forhold i norsk nærings- og samfunnsliv. Blant annet ble Finance Credit, norgeshistoriens største bedragerisak, avslørt i Kapital. Bladets tøffe linje har medført flere injuriesøksmål eller trusler om søksmål, men med unntak av OBOS-saken fra 1979 – etter at Kapital tidligere hadde avslørt smøring i OBOS, men ikke påvist at smøringen gav resultater – har bladet vunnet alle sakene.
Flere kjente personer har vært ansatt i Kapital i løpet av sine karrierer. Det gjelder blant andre Svein Støle, grunder og styreformann i meglerhuset Pareto, Knut Ivar Skeid og Odd Harald Hauge. De to sistnevnte startet Nettavisen sammen.
On Silent Wings
«On Silent Wings» er en sang skrevet av Tony Joe White og James Ralston som ble spilt inn og gitt ut på albumet Wildest Dreams med Tina Turner i 1996. Sangen ble ogsp gitt ut på singel senere samme år. Singelen kom på 13.-plass i Storbritannia, 24.-plass i USA og 55.-plass i Tyskland. Sting er med som gjestevokalist.
Grevskapet Holland
Grevskapet Holland var en av de sytten nederlandske provinser. Grevskapets grenser gikk omtrent der grensene for dagens nederlandske provinser Noord- og Zuid-Holland går.
Grevskapet Holland fikk sitt navn da greven av Friesland, Dirk V i 1076 endret grevskapets navn til Holland. Dette ble antagelig gjort for å legge mer ettertrykk på området Holland der det stadig viktigere handelsstedet Dordrecht lå. Dette området er grovt sett det samme som dagens provins Zuid-Holland.
Dette grevskapet hørte til det hellige romerske rike av den tyske nasjon. I 1346 ble det lagt under huset Bayern. Der forble det frem til 1428 da Jacoba av Bayern ved forsoningen i Delft ble tvunget til å overdra grevskapet til burgunderne. Under keiser Karl Vs regjering hørte det til de sytten nederlandske provinsene.
I 1581 erklærte de nordlige Nederlandene seg uavhengige av Spania i uavhengighetsærklæringen som på nederlandsk heter Plakkaat van Verlatinghe. Dermed mistet den spanske kongen også grevetittelen.
Gewest Holland
Et gewest er en forløper for dagens nederlandske provinser, og under åttiårskrigen spilte gewest Holland en viktig rolle i motstandskampen mot spanjolene. Etter at unionen i Utrecht ble undertegnet, ble Holland det ledende området innen republikken.
Altônia
Altônia er en kommune i delstaten Paraná i sørregionen av Brasil.
Finance Credit
Finance Credit-konsernet står i sentrum for norgeshistoriens største bedragerisak. Den startet da de to hovedmennene bak selskapet, Torgeir Stensrud og Trond Kristoffersen, ble arrestert og varetektsfengslet i november 2002.
Selskapets forretningsidé var å kjøpe fordringer og drive inkasso. Ved hjelp av regnskaper som ga et feilaktig inntrykk av selskapets inntjening og balanse, skal Finance Credit ha lånt 1,4 milliarder kroner av norske banker, mesteparten fra Sparebank 1 Gruppen og Nordlandsbanken. En uoversiktlig selskapsstruktur skal ha gjort det vanskelig for banker og revisorer å kontrollere regnskapstallene. Mesteparten av pengene gikk tapt da selskapet gikk konkurs.
Kristoffersen og Stensrud planla å notere selskapet på børsen i Stockholm, i et forsøk på å legge selskapets tidligere tap over på fremtidige aksjonærer. Dette skjedde imidlertid aldri, da Bjørn Olav Jahr, journalist i Kapital, avdekket de faktiske forholdene i Finance Credit etter tips fra tidligere ledere i selskapet. Opprullingen begynte med at han gikk etter kontantstrømmene i selskapet, og så at disse over tid ikke var i nærheten av å stemme med regnskapstallene, altså at det var langt større offisiell inntjening enn innbetalinger.
Trond Kristoffersen ble i 2003 dømt til ni års fengsel, den lengste fengselsstraffen i noen norsk økonomisk kriminalitetssak. Dommen ble senere gjenopptatt, men Kristoffersen døde før ankesaken ble behandlet. De tidligere dommene ble derfor opphevet (se Høyesteretts dom i Norsk Retstidende 2014 s. 1045) og saken endte derved uten dom fordi straffansvaret faller bort ved siktedes død. Torgeir Stensrud fikk syv års fengsel. I tillegg er det tatt ut tiltale mot fire andre personer i Finance Credit-systemet.
Joseph Gaetjens
Joseph Edouard Gaetjens (født 19. mars 1924 i Port-au-Prince, Haiti; antatt død juli 1964 på Haiti) var en haitisk fotballspiller som spilte for USAs herrelandslag i fotball i VM i fotball 1950, og var den første amerikanske landslagsfotballspiller som skåret mot med vinnermålet da laget vant 1-0 over England. Det skulle gå 60 år innen en amerikaner igjen skåret mot England, noe som skjedde den 12. juni 2010 med Clint Dempsey under VM i fotball 2010 i Sør-Afrika.
Finance Credit
Økokrims påstand om å pålegge KPMG foretaksstraff for sterkt mangelfull revisjon, ble ikke tatt til følge i Oslo tingrett eller Borgarting lagmannsrett. Høyesterett kom imidlertid til at KPMG kunne straffes og ila selskapet en bot på 5 millioner kroner. Den ansvarlige revisor ble dømt til 30 dager ubetinget fengsel i tingretten og anket ikke.
Joseph Gaetjens
Tidlig liv
Gaetjens var sønn av en mor fra Haiti og en far med opprinnelse i Tyskland. Gaetjens’ oldefar, Thomas Gaetjens fra Bremen, hadde blitt sendt til Haiti av Fredrik Vilhelm III, konge av Preussen, som forretningsemissær. Familien var i utgangspunktet ganske rike, men på den tiden da Joseph ble født hadde formuen minsket betydelig, skjønt de tilhørte fortsatt Haitis bedrestilte. Da Joseph ble født fikk faren fødselen registrert ved den tyske ambassaden i tilfelle gutten noen gang ville ønske tysk statsborgerskap.
Karriere
Gaetjens ble med i fotballklubben Etoile Haïtienne da han var 14 år gammel, og vant to haitiske ligamesterskap, Ligue Haïtienne, i 1942 og 1944. For å bli profesjonell fotballspiller dro han til New York på slutten av 1940-tallet for å studere regnskap ved Columbia University på et stipendium fra den haitiske regjeringen. Mens han var der, spilte han for fotballklubben New York Brookhattan i den amerikanske fotballigaen, og var med på å vinne ligaens skåringstittel. Hans suksess for laget førte til at han fikk oppmerksomhet fra det amerikanske landslaget og Gaetjens debuterte for laget i VM i fotball 1950 i Brasil.
Gaetjens spilte tre kamper i verdensmesterskapet, men det mest minneverdige var en av de største «bombene» i verdensmesterskapets historie da det amerikanske laget beseiret den store favoritten England på stadion Belo Horizonte. Walter Bahr hadde tatt et skudd fra omtrent 22 meter og ballen gikk mot målmannen Bert Williams' høyreside. Det synes å ha vært enkel å avverge, men Gaetjens steg med hodet og traff ballen nok til at den gikk mot målmannens venstreside isteden. Williams betraktet senere målet for å vært et resultat av at ballen skrudde, men dette synet ble avvist av den engelske spilleren Laurie Hughes som da var den som markerte Gaetjens i kampen.
Selv om Gaetjens ikke var amerikansk statsborger hadde han var villig til å bli det, og ifølge de regler som den amerikanske fotballføderasjonen hadde på denne tiden var det likevel mulig å spille uten statsborgerskap. Imidlertid fikk Gaetjens aldri sitt amerikanske statsborgerskap. Da verdensmesterskapet i 1950 var over flyttet Gaetjens til Frankrike hvor han spilte for en kort tid for klubbene Racing Club de Paris og Olympique Alès innen han reiste tilbake til Haiti for å bli talsmann og entreprenør. Gaetjens forble aktiv i fotball og spilte for Etoile Haïtienne på nytt foruten også for Haitis landslag den 27. desember 1953 i en kvalifiseringskamp til VM mot Mexico.
Død
Gaetjens var ikke interessert i politikk, men hans familie var. Han var i slekt med Louis Déjoie (hans oldefar Thomas ble gift med Leonie Déjoie), som tapte presidentvalget i Haiti i 1957 til François «Papa Doc» Duvalier, og selv om familien hadde også forbindelser til den nye presidenten ble Gaetjens’ yngre brødre assosiert med en ny gruppe av landsmenn i eksil i Den dominikanske republikk som ønsket å gjøre statskupp.
Den 8. juli 1964, morgenen etter at Duvalier erklærte seg selv som «president på livstid» flyktet resten av familien fra Haiti, men Joseph Gaetjens ble igjen i den tro at regimet var uinteressert i ham siden han var kun en fotballspiller. Den samme morgenen ble han arrestert av nasjonens beryktede Tonton Macoute, det hemmelige politi, og det er antatt at han ble myrdet en gang den samme måneden. Hans lik ble aldri funnet. Joe Gaetjens ble posthum berømmet med en plass i USAs fotballandslags Hall of Fame i 1976, et museum i New York.
I 2005 ble det laget en film hvor Gaetjens ble tolket av Jimmy Jean-Louis, The Game of Their Lives. I filmen ble Gaetjens framstilt som en som drev med voodoo, noe som er rent sludder; Gaetjens var, som de fleste fra Haiti, praktiserende katolikk.
Brun råtevedblomsterflue
Brun råtevedblomsterflue (Brachypalpus laphriformis) er en ganske stor flue som tilhører familien blomsterfluene. I Norge er den sjelden. Den er utbredt i det meste av Europa.
Utseende
Brun råtevedblomsterflue er en ganske stor, men slank blomsterflue, mørk rød-brun og svart, med rødlig ganske glissen hårkledning. Brystpartiet er rød-brunt mens bakkroppen er mørkere. Lårene (femora) på bakføttene er kraftige og sterkt fortykket mens leggene (tibiae) er normale. Vingene er klare, gjennomskinnelige ved kroppen, men er mer røkfarget brun mot vingespissen.
På hodet er det to store fasettøyne. Hos hannene møtes øynene på toppen av hodet, mens det hos hunnene er en tynn pannestripe mellom fasettøynene.
Den ligner på en bie. Men alle fluer skiller seg fra vepsene på den korte antennen og fordi de bare har to vinger. Vepser har ganske mye lengre antenner og fire utviklede vinger.
Levevis
Brun råtevedblomsterflue er en sjelden og truet art knyttet til gammel skog.
Larvene lever i fuktig, råtten død ved. Alle fluer gjennomgår en fullstendig forvandling, med et puppestadium mellom stadiet som larve og voksen.
Shabak
Shabak kan være:
Jonathan Williams
Jonathan Williams (født 29. august 1983) er en belizisk friidrettsutøver, som konkurrerer i hekkeløp. Han deltok i Sommer-OL 2008 i Beijing, Kina der han røk ut i de innledende rundene.
Arawak
Arawak kan sikte til:
Antianara
Antianara eller Antianeira («mot havet») var ifølge gresk mytologi en amasonedronning over Thermodon. Hun etterfulgte dronning Penthesilea etter at hun ble drept under den trojanske krigen.
Hun var best kjent for å forkrøple sine mannlige tjenere. Det sies at hun lemlestet gutter og menn ved å fjerne en arm eller et ben. Da skyterne, som forsøkte å forhandle med dem om fred og ba dem om å slutte med dette, svarte dronning Antianira at forkrøplede menn var de beste elskerne.
Under den attiske krigen imponerte hennes krigerkunster hennes greske fiender så mye at Homer senere brukte navnet hennes som synonym på alle amasoner. Navnet ble også vanlig blant amasonedronninger.
Amazons
Sonia Sotomayor
Sonia Sotomayor (født 25. juni 1954 i The Bronx i New York City i USA) er en av ni dommere i USAs høyesterett.
Hun var føderal dommer i den andre kretsens appelldomstol da hun i 2009 ble nominert av president Barack Obama til USAs høyesterett. Hun ble utnevnt 6. august 2009 av det amerikanske senatet med 68 mot 31 stemmer. Sotomajor ble med dette historisk som første høyesterettsdommer med spansktalende bakgrunn. Hun var den tredje kvinnen som ble utnevnt til dette vervet.
Karriere
Sotomayor er født i sørlige Bronx i New York. Hun er datter av far og mor innflyttet fra henholdsvis San Juan og Lajas i det spansktalende amerikanske territoriet Puerto Rico. Hun er utdannet ved Princeton og Yale. Sin gjerning som føderal dommer innledet hun i New York City i 1992 etter å ha blitt nominert av George Bush. Seks år etter ble hun den første kvinne av puertoricansk bakgrunn til å bli dommer i en føderal kretsdomstol etter å ha blitt nominert av Bill Clinton og approbert av senatet 2. oktober 1998.
Shin Bet
Shabak er et akronym for Sherut Bitahon Klali (hebraisk:, «Generalsikkerhetstjenesten»), mest kjent i store deler av verden som Shin Bet og er Israels interne sikkerhetstjeneste. Det er en av de tre hovedorganisasjonene av det israelske etterretningssamfunn, sammen med Aman (IDFs militære etterretningstjeneste) og Mossad (ansvarlig for utenriks etterretningsarbeid).
Shin Bet har hovedkvarter i Yarkon Park i Tel Aviv.
Ronen Bar har vært direktør for Shin Bet siden oktober 2021.
Yazid Mansouri
Yazid Mansouri (født 25. februar 1978 i Frankrike) er en algirsk profesjonell fotballspiller som spiller for den franske fotballklubben FC Lorient. Han spiller forsvar, og er også en del av. Mansouri har spilt for to andre klubber i sin karriere, Le Havre og Châteauroux fra Algerie.
William Colbeck
William Robinson Colbeck (1871–1930) var en britisk skipsfører som deltok i to ekspedisjoner til Antarktis i den heroiske tidsalder for antarktiske utforskninger.
Yazid Mansouri
Han ble tatt ut til Fotball-VM 2010 i Sør-Afrika.
Dverberg kirke
Dverberg kirke ligger på Dverberg i Andøy kommune i Nordland og hører til Dverberg sogn i Vesterålen prosti.
Kirka er ei åttekantet tømmerkirke med detaljer i empire. Den ble innviet 17. oktober 1843 og har 350 plasser. Koret er inne i selve åttekanten og det pyramideformede taket toppes av en takrytter. Den tidligere kirka på stedet hadde langplan. Befolkningen ønsket en åttekantet kirket og Hadsel kirke i nærheten var oppført slik noen år tidligere. Opprinnelig var det tenkt å bygge kirken uten tårn, men den fikk tårn blant annet fordi tårnet ble brukt som seilingsmerke på kysten. Det ble også foreslått å plassere prekestolen over alteret slik det var vanlig i åttekantede kirker, sognepresten gikk mot denne løsningen. Arkitekt for kirka var Christian H. Grosch. Sørreisa kirke, som ble ødelagt av brann i 1987, ble trolig oppført etter samme tegninger.
På kirkegården ved kirka ligger stortingsmannen og dikteren Augustinus Johannessøn Sellevold begravet. Han har òg fått sin bauta ved kirken.
William Colbeck
Tidlig liv
Colbeck gikk på Hull Grammar School og tok deretter et seks måneders kurs i navigasjon. Han hadde sin læretid i handelsflåten mellom 1886 og 1890, hvor han seilte med «Loch Torridon» av Glasgow i Ostindiafarten. Etter å ha fått navigatørsertifikat i november 1890 i Calcutta, mønstret han på «Avon» av London som var i tjeneste for Government Emigrant Service. Han var tre år i denne tjenesten og fikk styrmannsertifikat i 1892 og skipsførersertifikat i 1894. Deretter arbeidet han for selskapet Thos. Wilson, Sons & Co. Ltd. i Hull. I 1898 ble han utnevnt til underløytnant i Royal Naval Reserve.
Southern Cross-ekspedisjonen
I 1898 ble han invitert av nordmannen Carsten Borchgrevink til å delta i Southern Cross-ekspedisjonen til Antarktis. Dette skulle bli den første ekspedisjonen som overvintret på det antarktiske kontinentet. Colbeck hadde ansvaret for arbeidet med magnetiske observasjoner på ekspedisjonen. Som forberedelser til Southern Cross-ekspedisjonen hadde Colbeck tatt kurs i magnetisme ved Kew Observatory.
Discovery-ekspedisjonen
Etter å returnert til England i 1900, vendte Colbeck snart sørover igjen. Sent i 1902 ble han sendt som kaptein på skipet «Morning» for å etterforsyne Discovery-ekspedisjonen under ledelse av Robert Falcon Scott. Den 25. desember oppdaget de og gikk i land på Scott Island som de gjorde krav på for Storbritannia. Scotts ekspedisjonsskip «Discovery» lå fast i isen i McMurdo-sundet og Colbeck hadde med seg et brev til Scott med tillatelse til å bli enda ett år i isen «Morning» tok med seg ni av ekspedisjonsmedlemmene hjem.
I januar 1904 var han igjen tilbake i McMurdo-sundet med «Morning». Denne gangen hadde han fått klar instruks om at med mindre «Discovery» snart kom seg ut av isen, skulle hun etterlates og Colbeck skulle bringe Scott og hans følge hjem. I et kappløp med tiden lyktes de med å få frigjort skipet, godt hjulpet av en gunstig endring i isforholdene. Denne ekspedisjonen avsluttet Colbecks karriere i Antarktis.
Cape Colbeck i King Edward VII Land er oppkalt etter ham.
Nilufar Usmonova
Nilufar Ibrohimovna Usmonova (født 6. april 1987 i Tasjkent i Den usbekiske sosialistiske sovjetrepublikken) er en usbekisk vokalist og skuespiller. Hun er datter til vokalisten og skuespilleren Julduz Usmonova og musikeren Ibrahima Tsjakimova.
I en alder av ti år, ble Usmonova ble sendt til Storbritannia der hun gikk på Vinehall-skolen fra 1996 til 1999 og Sherbornes internasjonale college fra 1999 til 2000. Mellom 2004 og 2006 gikk hun på Tasjkent Ulugbek internasjonale skole, og i 2013 ble hun uteksaminert etter en advokatutdannelse fra Tasjkents statlige universitet.
I 2013 representerte Usmonova hjemlandet i den første utgaven av Tyrkvisjonens sangkonkurranse med melodien «Unutgin», som ble nummer elleve i finalen.
Alvorada do Sul
Alvorada do Sul er en kommune i delstaten Paraná i sørregionen av Brasil.
Missing You
«Missing You» er en sang skrevet av John Waite, Mark Leonard og Chas Sandford, første gang innspilt og utgitt på singel med John Waite i 1984. Singelen kom på førsteplass på Billboard Hot 100-listen i USA og på niendeplass på UK Singles Chart i Storbritannia.
Tina Turner spilte inn sangen og ga den ut på albumet Wildest Dreams i 1996. Sangen ble også gitt ut på singel senere samme år. Singelen kom på tredjeplass i Belgia, syvendeplass i Skottland, niendeplass i Frankrike, tolvteplass i Storbritannia, sekstendeplass på Adult Contemporary i USA, tyvendeplass i Polen, 66.-plass i Tyskland og 84.-plass på Billboard Hot 100 i USA. Musikkvideoen ble regissert av Peter Lindbergh.
Rod Stewart spilte inn sangen i 2006.
Sylvain Guillaume
Sylvain Guillaume (født 6. juli 1968) er en tidligere fransk kombinertløper som konkurrerte i 1990-årene. Under OL 1992 i Albertville tok han sølv på 15 km individuelt, deretter bronse i lagkonkurransen under OL 1998 i Nagano. Han vant også bronse i normaløvelsen under VM 1995 i Thunder Bay i Canada.
Myrine
Myrine eller Myrina (også Myrene) var i gresk mytologi navnet på først og fremst en mytisk amasonedronning, men også på minst to andre figurer:
Amasonedronningen
Myrine var en dronning og hærfører som byen Myrine/Myrina på vestkysten av Anatolia kan være oppkalt etter. Myrine var dronning for en nordafrikansk, libysk amasonestamme, som eksisterte før den themiskyriske stammen, men hvor lenge før er ikke kjent. Disse kystamasonene er de første kjente amasonene. Landet deres var på en øy kalt Hespera. Øya lå i en sumpmark kalt Tritonis i nærheten av elva Tritons utløp i det som senere ble kalt Atlanterhavet. Atlasfjellene ruvet over dronningdømmet og de libyske amasonene var velstående og høyt respektert under sin dronning Myrine. De erobret snart hele øya og gjorde den til sin eiendom. Framtoningen deres var flott og fryktinngytende i full krigsutrustning: hjelmer, brystplater og spyd, alt dekket med slangeskinn.
I henhold til Diodorus Siculus skal disse amasonene ha invadert det legendariske Atlantis og ødela deres by Kerne. Atlanterne skal ha fått en god behandling av dronning Myrine i bytte mot at hun fikk grunnlegge en ny by som ble oppkalt etter henne. Amasonene allierte seg med andre stammer og angrep sine bitre fiender gorgonene (som ble beskrevet av Diodorus som en krigersk nasjon som lå ikke langt unna landet til atlanterne. De hadde ikke hell med seg i bekjempe gorgonene da de ikke klarte å brenne ned deres skog. I et senere krigstokt skal hun etter sigende ha inngå en fredsavtale med Horus, herskeren av Egypt, erobret flere folk, inkludert syrerne, arabere og folket i Kilikia (men ga friheten til de sistnevnte som underkastet seg frivillig).
Hun tok også besittelse av Storfrygia fra Taurusfjellene til elven Kaikos, og flere av øyene i Egeerhavet, inkludert Lesbos. Det ble også sagt at hun var den første som gikk land på en etter sigende ubebodde øy som hun da ga dens navn, Samothraki, og bygde et tempel her. Byene Myrina på Lemnos, muligens en annen Myrnia i Mysia, Mytilene på Lésvos, Kyme og Pitane i Aeolis, og Priene i Jonia langs kysten av Anatolia, var også blitt hevdet å være grunnlagt av henne. I henhold til myten ble de ble navngitt etter henne selv, hennes søster Mytilene, og kommandantene i hennes hær, henholdsvis Kyme, Pitane og Priene.
Fylkesvei 8590
Fylkesvei 8590 går mellom Tennes og Skjæret i Balsfjord. Veiens lengde er 5,1 km.
Før 1. januar 2010 var veien riksvei, etter at regionsreformen trådte i kraft har den status som fylkesvei.
Frem til 2019 hadde veien betegnelsen fylkesvei 859, den er fremdeles primær fylkesvei.
Kari Kjønaas Kjos
Kari Kjønaas Kjos (født 25. januar 1962 i Oslo) er en norsk politiker (FrP). Hun var innvalgt på Stortinget fra Akershus fra 2005 til 2021.
Hun har yrkeserfaring som assistent i barnehage, som reiseleder, sekretær og som daglig leder i Økonomisko 1995–2000. Hun studerte ved BI 1993–1995. Hun var fylkessekretær og rådgiver i FrP 2000–2005.
Hun var medlem av Lørenskog kommunestyre 1999–2011 og Lørenskog formannskap 1999–2005.
Justis- og beredskapsdepartementet
Justis- og beredskapsdepartementet (JD), fra 1818 til 2012 Justis- og politidepartementet, er et norsk departement som har ansvar for samfunns­sikkerhet og beredskap, kriminalitets­bekjempelse og kriminal­omsorg, innvandring, domstoler, lovarbeid og polarområdene.
Justis- og politidepartementet ble opprettet i 1818. Departementet endret navn til Justis- og beredskaps­departementet 1. januar 2012.
Frem til terrorangrepet 22. juli 2011 var departementet lokalisert i «Høyblokken» i Regjeringskvartalet. Nåværende adresse er Gullhaug Torg 4A i Nydalen.
Minton’s Playhouse
Minton's Playhouse (etablert 1938 i Harlem, New York) er en amerikansk jazzklubb etablert av saksofonist Henry Minton. Den er kjent som arnested for bl.a. bebop med musikere som Dizzy Gillespie og Charlie Parker. Husmusikere som Thelonious Monk startet sin karriere her. Klubben befant seg i 117 St, West, i første etasje av Hotel Cecil som brant i 1974 under disco-dans. Den gjenåpnet i 2006 under navnet Uptown Jazz Lounge at Minton's Playhouse.
Justis- og beredskapsdepartementet
Organisering
Justisdepartementets øverste administrative leder er departementsråd Heidi Heggenes, som ble utnevnt i statsråd 1. juni 2018.
Pr. 2015 var det omtrent 400 ansatte i departementet.
Avdelinger og underliggende etater
Departementet har åtte avdelinger:
I tillegg har departementet følgende tre enheter:
Gunn Wållgren-stipendet
Gunn Wållgren-stipendet (svensk: Gunn Wållgren-stipendiet), stipendiene fra Gunn Wållgrens minnefond deles ut i fellesskap av Kungliga Dramatiska Teatern, Kungliga Operan og Kungliga Musikaliska Akademien til «kunstnerisk fortjente dramatiske og lyriske artister».
Min bror bjørnen
Min bror bjørnen (originaltittel: Brother Bear) er en amerikansk animert fantasy-komedie og filmmusikal for barn fra 2003 produsert av Disney-konsernet. Filmen er lagt til Nord-Amerika i slutten av siste istid. En bestemt ung mann ved navn Kenai havner i en uutholdelig situasjon når han blir forvandlet til en to meter høy grizzlybjørn. Hans bror tror han er blitt drept av bjørn og tar opp jakten på den, uvitende om det i virkeligheten er hans bror.
Den ble en moderat suksess.
I 2006 kom en oppfølger: Min bror bjørnen 2.
Handling
Etter å ha mistet sine to brødre i kampen mot en bjørn, sverger Denahi på å ta hevn. Han bestemmer seg for at han skal finne bjørnen som tok livet av brødrene hans, uvitende om at den yngste broren Kenai overlevde angrepet, men ble selv forvandlet til en bjørn. Denahi ender opp med å jakte på sin egen bror. På ferden møter Kenau flere av skogens skapninger, blant annet to merkverdige elger ved navn Rusk og Tral.
Popularitet og økonomi
Min bror bjørnen ble en moderat suksess. Den innbrakte $250,4 millioner på verdensbasis, hvorav $85,3 millioner i USA, $24,2 millioner i Frankrike, $19,4 millioner i Tyskland, $14,4 i Japan, $13,7 millioner i Mexico, $10,6 millioner i Storbritannia og $2,6 millioner i Norge. Den havnet på 12. plass over de mest innbringende filmen på verdensbasis i 2003. Videre havnet den på en 8. plass i Frankrike og på en 34. plass i USA.
Produksjonskostnadene er blitt estimert til $46 millioner.
Anmelderne
Den ble ikke så godt mottatt av anmelderne, noe som gjenspeiles i at den har fått 37 % på Rotten Tomatoes. Både Roger Ebert og Leonard Maltin gav den 3 av 4 stjerner.
De norske anmelderne gav den blandet mottakelse.
Aske
Aske er det som blir tilbake av det brennbare materialet etter en fullstendig forbrenning.
I praksis består aske av alle materialer som ikke er organiske (mineraler og kjemiske forbindelser), f.eks.: Al2O3, CaO, Fe2O3, MgO, MnO, P2O5, K2O, SiO2, Na2CO3, NaHCO3, etc.
Egenvekten av frisk vedaske tatt ut av ovnen er ca. 0,3 ( 0,3kg/l).
Anvendelse
På grunn av innholdet av Kalium (K2O) og Kalsium (CaO), kan aske fra vedfyring anvendes som jordforbedringsmiddel. En mengde på inntil 3 liter pr. 10 m² (300 liter pr. dekar) årlig, kan være passende.
Violeta Szekely
Violeta Szekely (født 26. mars 1965 i Dolhesti Mari i Romania) er en tidligere rumensk friidrettsutøver, som hovedsakelig konkurrerte på 1500 meter. Szekely la opp etter 2002-sesongen. I 2001 var hun en av seks utøvere som tok del i gullpotten gjennom sine seirer i Golden League.
Rivaliseringen med Gabriela Szabo
I 1995 etter at Szekely ble utestengt i tre år for bruk av anabole steroider, startet en verbal feide med Szabo. I 1999 vant Szabo 1500 meter under innendørs VM, men nektet å ta ta Szekely i hånda da hun ville gratulere. I 2001, etter at Szekely ikke var blitt invitert til et stevne i Stuttgart, uttalte Szabo i et intervju på rumensk fjernsyn, at årsaken var at arrangørene synest at Szekely var for stygg. I august 2001 gjentok hun disse uttalelsene i den rumenske utgaven av Playboy. Szekely truet deretter med å saksøke Szabo for £100,000 for ærekrenkelse. Lovgivningen i Romania er slik at sladder/baktaling har en strafferamme på inntil fem års ubetinget fengsel. I 2003 ble Szabo i en rumensk domstol dømt til å betale Szekely £2,700
Stor-Oslo
Stor-Oslo kan vise til:
Melody Amber
Melody Amber-turneringen i blindsjakk og hurtigsjakk er fra 1992 blitt arrangert årlig i Monte Carlo (i 2008 i Nice), med deltakelse av flere av verdens beste spillere. Turneringen sponses av den nederlandske milliardæren og verdensmesteren i postsjakk, Joop van Oosterom. Turneringen holdes vanligvis i mars.
Flest turneringsseire har (per 2008) Vladimir Kramnik med 6.
Melody Amber 2006
På deltakerlisten for 2006 finner vi følgende spillere (verdensrankingen på det aktuelle tidspunktet i parentes).
Melody Amber 2007
På deltakerlisten for 2007 finner vi følgende spillere (verdensrankingen på det aktuelle tidspunktet i parentes).
Andenes kirke
Andenes kirke ligger på Andenes i Andøy kommune i Nordland og hører til Andenes sogn i Vesterålen prosti. Kirka er ei langkirke i tre med 400 plasser. Den ble innviet 30. juni 1876 og påbygd i 1966. Imidlertid har kirkene avløst hverandre på Andenes siden middelalderen.
Andenes var et rikt fiskevær i seinmiddelalderen, og mye hanseatisk kirkekunst fant veien til Andenes kirke. Da forgjengeren til den nåværende kirka ble revet, ble dette rike utstyret solgt på auksjon. Kjøperne var fra Tromsø Museum, og i dag utgjør utstyret fra Andenes en stor del av den verdifulle kirkekunstsamlingen på dette museet. Blant gjenstandene er et fargerikt alterskap fra omkring år 1500. Alterskapet fremstiller lidelselshistorien og har dessuten en fremstilling av Hellig Olav.
Niklas Jonsson
Niklas Jonsson (født 31. mai 1969 i Piteå) er en svensk langrennsløper som konkurrerte fra 1990 til 2002. Han tok sølvmedaljen på 50 km under OL 1998 i Nagano.
Jonssons beste VM-resultat var fjerdeplassen på femmila under VM 1999. Han tok fire tredjeplasser i verdenscupløp fra 1993 til 1999.
Roche-grensen
Roche-grensen er den avstanden hvor et himmellegeme ikke lengre kan holdes sammen av sin egen gravitasjon på grunn av tidevannskreftene fra et annet himmellegeme. Et lite himmellegeme, eksempelvis satellitter eller kometer, som kretser rundt et større himmellegeme, som for eksempel en planet eller stjerne, vil slites i stykker av de varierende gravitasjonskreftene fra det større legemet dersom det kommer innenfor Roche-grensen. Innenfor Roche-grensen har materiet en tendens til å spre seg ut og danne et ringsystem. Utenfor grensen danner materiet sammenhengende klumper. Begrepet har fått sitt navn etter den franske astronomen Édouard Roche, som var den første til å oppdage denne teoretiske grensen i 1848.
Roche-grensen må ikke forveksles med Roche-lob, som også er kalt opp etter Édouard Roche og som beskriver grensen for når et objekt som går i bane rundt to objekter vil fanges av det ene eller det andre.
Slaget i Øresund
Bakgrunnen
Freden i Roskilde ble vedtatt den 27. februar 1658, men skulle ikke få lang varighet. Den 7. august samme år gikk Karl X Gustav og den svenske hæren i land på Sjælland. Målet var å utslette Danmark, både som rike og som navn. Til å begynne med gikk det bra for den svenske kongen. Kronborg festning falt, og etter hvert hadde han erobret større deler av Danmark, og København var under beleiring. Dette uroet den nederlandske ambassadøren i København. Nederland hadde store interesser i sjøfarten og handelen i Østersjøområdet. Nå var han engstelig for at denne handelsvirksomheten skulle bli styrt av en ganske uberegnelig svensk konge.
Nederlenderne handlet raskt. 7. oktober satte hele den nederlandske flåten seil og dro mot Danmark. Nitten dager senere kastet den anker nord for Øresund. Styrken var på 39 krigsskip og åtte troppetransportskip med soldater og forsyninger til det beleirede København. I alt førte flåten 1 278 kanoner, 4 501 sjøfolk og ett tusen soldater. Ved Ven i Øresund lå den svenske flåten og ventet; den var på 31 krigsskip og 14 bevæpnede handelsskip, med 1 838 kanoner og 1 149 mann.
Slaget
I grålysningen den 29. oktober lettet nederlenderne anker, i en fordelaktig og kraftig nordvestlig vind. Meningen var å gå rett inn til København. Karl X Gustav bivånet det hele fra Kronborg. Han hadde håpet at nederlenderne i siste øyeblikk ville snu og ta parti med svenskene, og at de ville hilse Kronborg med salutt. Så skjedde ikke, nederlenderne holdt seg tett opptil den skånske kysten og vekslet en kortvarig ild med festningen ved Helsingborg. Ved åttetiden nærmet de seg den svenske flåten.
Den nederlandske admiralen, Jacob Obdam, hadde på forhånd gitt ordre om at ilden skulle rettes mot fiendens rundholt og rigg. Taktikken var meget vellykket. I løpet av kort tid var mange av de svenske skipene blitt vanskelige eller umulige å manøvrere. Blant dem var linjeskipet «Victoria», der den svenske admiral Carl Gustaf Wrangel befant seg: Blev amiralskeppet Victoria uti ett hårdt fäktande i så måtto skamfilat och tillpinat att det varken fram, tilbaks, eller över stag gå kunde, helst medan dess mesanssprjöt mitt avskjuten var.
Wrangel måtte avbryte kampen, og flaggskipet drev hjelpeløst over mot Helsingør. Slaget raste over hele sundet nord for Ven, og svenskene hadde store tap. Noen skip hadde drevet på grunn langs skånekysten, og nederlenderne hadde bordet og erobret «Rose», «Delmenhorst» og «Pelikanen». «Morgonstiernan» ble senket med kanonild. På «Leoparden» var nesten hele besetningen på 153 mann satt ut av spill, og kapteinen satte skipet på grunn ved Ven.
Hollenderne hadde også tap. De svenske «Draken» møtte det jevnstore «Brederode», og med hjelp av «Wismar» senket de nederlenderen. Det nederlandske flaggskipet «Eendracht» var synkeferdig, og admiral Obdam måtte med båtsmannstol overføre seg selv og flagget til et annet skip.
Sør for Ven sank flere skip. I svenske dagboksopptegnelser står å lese at dagene etter slaget stakk flere toppmaster opp av overflaten her.
Etterspillet
Den svenske blokaden ble brutt, og nederlenderne gikk inn til den innestengte danske flåten i København. Denne hadde forsøkt å komme seg ut til slaget, men ble hindret av sterk motvind. Til klangen av alle Københavns kirkeklokker gled de ille tilredte hollenderne inn på havnen. Denne seieren var i virkeligheten sluttstrek for Karl X Gustavs krav på Danmark.
Denne hadde fulgt hele slaget fra Kronborg. Etterpå gikk han om bord i det ille tilredte flaggskipet «Victoria». Morgenen etter gikk det ordre om at alle sjødyktige skip skulle føres over til Landskrona.
Forsvaret
Forsvaret er den militære delen av den norske statsmakten. Forsvaret er organisert som en etat under ledelse av Forsvarsdepartementet. Etaten ledes av en forsvarssjef med ansvar for det militære kommandoapparatet, de militære styrkene og støtten av disse.
Amaporã
Amaporã er en kommune i delstaten Paraná i sørregionen av Brasil.
Forsvaret
I 2020 brukte Norge nær 2 prosent av bruttonasjonalproduktet (BNP) på forsvarsbudsjettet. NATOs medlemmer avtalte i 2014 at landene skulle jobbe mot 2 prosent av BNP innen 2024, samt bruke 20 prosent av forsvarsbudsjettet på investeringer. I 2020 var Forsvarets styrke i fred 16,221 personer, inkludert befal og sivilt ansatte. Ved full mobilisering er det rundt 70,000 totalt personell med nåværende militære, vernepliktige og Heimevernet.
Organisasjon
I august 2016 ble det gjort en omorganisering av driftsenhetene slik at disse ble redusert fra 21 til 15. Fra 1. august ble Forsvarets lønnsadministrasjon en del av Forsvarets personell- og vernepliktssenter, og fra 2. august ble Forsvaret kommunikasjon, Forsvarets avdeling for kultur og tradisjon, Forsvarets sikkerhetsavdeling, Forsvarets forum, tros- og livsynskorpset og Forsvarets regnskapsadministrasjon samlet i driftsenheten Forsvarets fellestjenester.
Operativ tyngde
Størstedelen av Forsvarets operative tyngde ligger i Nord-Norge med Brigade Nord og de tre manøverbataljonene (2. bataljon, Panserbataljonen og Artilleribataljonen) i Midt-Troms, samt Finnmark landforsvar (Porsanger bataljon, HV-17 og Garnisonen i Sør-Varanger).
Hærens hurtige reaksjonsstyrke er forlagt på Rena med Telemark bataljon og kompanier fra bataljonene i Midt-Troms.
Forsvarets oppdrag
Forsvaret skal bidra til å oppfylle Norges sikkerhets- og forsvarspolitiske mål. Forsvarets oppgaver er delt inn i nasjonale oppgaver, oppgaver som løses i samarbeid med allierte og eventuelt andre samarbeidspartnere, og andre relevante oppgaver.
Grunnloven
Ifølge Grunnloven § 26 har Kongen rett til å kalle sammen tropper, starte krig til landets forsvar samt slutte fred. Grunnloven setter også begrensning gjennom § 101 for bruk av militær makt mot norske borgere.